num_pages: 296
description: Millaista on elää lesbona ja vapaaehtoisesti lapsettomana feministinä pakastimennurkassa, jota Suomeksi kutsutaan?Kalasatama on Tuuve Aron kymmenes teos ja esseistisessä tyylissään hänelle uusi aluevaltaus. Kirjoittajansa oloista kirjailijaa kuvaava romaani on kertomus sairastumisesta ja paranemisesta sekä koettelemuksista, joihin patologinen nykykulttuurimme ihmisen ajaa.Teos yhdistää omaperäisesti ja jarruttelematta autofiktiivisiä aineksia ja räväkkää yhteiskuntakritiikkiä, jossa tarkastelun kohteina ovat muiden muassa mielenterveyden hoito, kirjallisuusmaailma, uskonnot ja uskomushoidot, vuosituhannen vaihteen homokulttuuri, #metoo sekä ilmiö nimeltään ”heterouteen vangittujen kauhu”."Ammoin niin lokoisaa homokorttiani oltiin repimässä silpuksi: olinhan valkoinen, keskiluokkainen ja etuoikeutettu eurooppalaislesbo, jolla ei ollut edes epäselvyyksiä sukupuoli-identiteetin kanssa! Nationalistimme kutsuvat vastustajiaan suvakeiksi. Mutta asetelmahan on juuri päinvastainen. He hyväksyvät riemumielin riveihinsä kenet tahansa hampaattoman sekakäyttäjän ja etelävaltioiden lippua kumartavan mökinmummun, kunhan nämä vain ovat ”suomalaisia”. Sen sijaan me – feministit, antirasistit ja muut parsanpurijat – torjumme kaikki jotka eivät osaa lausua sanaa bropropriaatio hyvin nopeasti monta kertaa peräkkäin."Kalasatama on äkäisen hauska kirja kaikille ihmisyyden haavakohdista kiinnostuneille.
language: Finnish
title: Kalasatama
publisher: Wsoy